67. ΑΠΟΦΑΣΗ ΥΦΥΠΟΥΡΓΟΥ ΕΘΝΙΚΗΣ ΟΙΚΟΝΟΜΙΑΣ Αριθ.7299 της 22 Ιουλ./12 Αυγ. 1992  (ΦΕΚ Β' 520) Καθορισμός ειδικοτήτων των μετεκπαιδευομένων στα τμήματα Μετεκπαίδευσης της Σ.Τ.Ε., κ.λ.π. Έχοντας υπόψη: 1.Τις διατάξεις του άρθρ.11 του Νόμ. 1077/80 "περί απασχολήσεως και μετεκπαιδεύσεως μισθωτών τουριστικών επιχειρήσεων". 2.Τις διατάξεις του άρθρ.1 και 2 της αριθ.7321/25.5.81 Υπουργικής Απόφασης "περί καθορισμού ειδικοτήτων των μετεκπαιδευομένων στα τμήματα Μετ/σης της Σ.Τ.Ε. κ.λ.π." όπως συμπληρώθηκε με την αριθ. 1233/1.9.1988 Υπ. Απόφαση. 3.Την απόφαση του Διοικητικού Συμβουλίου της Σχολής Τουριστικών Επαγγελμάτων που διατυπώθηκε στο πρακτικό αριθ.9/22.6.92. 4.Το Π.Δ. 417 (ΦΕΚ 153/Α/11.10.91) περί κατάργησης του υπουργείου Τουρισμού και μεταφορά αρμοδιοτήτων στο Υπουργείο Εθνικής Οικονομίας. 5.Την αριθ.Υ.1491/1991, όπως συμπληρώθηκε με την Α.Π. 297/1992 κοινή απόφαση του Πρωθυπουργού και του Υπουργού Εθνικής Οικονομίας για την εκχώρηση αρμοδιοτήτων, αποφασίζουμε: 1.Την δημιουργία επί πλέον τμήματος Μετεκπαίδευσης της Σχολής Τουριστικών Επαγγελμάτων στο οποίο θα διδάσκεται η οροφοκομία. 2.Τα διδακτέα μαθήματα του τμήματος της οροφοκομίας ορίζονται ως ακολούθως: (1)Οροφοκομία (2)Στοιχεία Ξενοδοχειακής Τεχνικής (3)Επαγγελματική Αγωγή (4)Υγιεινή (5)Στοιχεία και Επαγγελματική ορολογία Αγγλικής γλώσσας. 3.Κατά τα λοιπά ισχύει η παραπάνω απόφαση της παρ.2. Σελ. 98,40(γ) Τεύχος 1284 – Σελ. 112 